Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 198

2. A piac meghatározása lehetõvé teszi a vállalkozások közötti verseny határainak azonosítását és meghatározását. Lehetõvé teszi még azoknak a kereteknek a megállapítását, amelyeken belül a Bizottság a versenypolitikát alkalmazza. A piac meghatározásának alapvetõ célja azon versenykorlátozások rendszerezett módon történõ azonosítása, amelyekkel az érintett vállalkozások 2 szembenéznek. A piac meghatározásának — mind a termékek szintjén, mind a földrajzi dimenziójában — az a célja, hogy beazonosítsa a vállalkozás azon tényleges versenytársait, amelyek képesek korlátozni e vállalkozások magatartását, és megakadályozni azokat abban, hogy a tényleges verseny kényszerítõ erejétõl függetlenül viselkedjenek. Ez az a szemszög, amelybõl a piac meghatározása lehetõvé teszi többek között a piaci részesedések kiszámítását, amely hasznos információt ad a piaci erõ tekintetében az erõfölény értékelése vagy a 85. cikk alkalmazása céljából.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes